== Personlighed og rolle ==
Thor var gift med [[asynje]]n [[Sif]]. Hendes navn betyder ’slægtsskab gennem ægteskab’, og hun beskrives som næsten lige så fager som [[Freja]], [[frugtbarhedsgudinde]]n. Sammen med Sif fik han sønnen [[Mode (nordisk mytologi)|Mode]] og datteren [[Trud]] (Mod og Styrke). Thor fik også børn med en del andre kvinder, bl.a. fik han sønnen [[Magni]] (Styrke) med jættekvinden [[Jernsaxa]]. Som navnene antyder, var hans børn var personifikationer af hans væsentligste mytologiske rolle.<ref>Clunies-Ross (1994) pp. 112</ref> Thors gård i [[Asgård]] hed [[Bilskirner]] og lå i [[Trudvang]], det var Thors rige, og navnet betyder ''Styrkens bolig''. Thors tjenestefolk hed [[Tjalfe]] (Þjálfi) og [[Røskva]]; de var mennesker, af bondeslægt. Thor fik de to søskende af bonden som erstatning, efter at en af [[Tanngrisner og Tanngnjost|Thors bukke]] var blevet halt, efter et ubetænksomt uheld under en aftensmåltid hjemme hos dem. Thor beskrives mange steder som rødskægget, dette var ligesom hans gnistrende øjne og mægtige stemme sandsynligvis en reference til tordenvejr eller også den rødlige himmel før en storm, og var knyttet til rolle som vejrgud.<ref>Ellis Davidson (1964) pp. 85-86</ref>
Religion